**ՀԻՄՆԱՎՈՐՈՒՄ**

**«Հայաստանի Հանրապետության հանրային ծառայությունները կարգավորող հանձնաժողովի 2011 թվականի ապրիլի 13-ի №169-Ն որոշման մեջ փոփոխություն և լրացումներ կատարելու մասին» ՀՀ հանրային ծառայությունները կարգավորող հանձնաժողովի որոշման նախագծի վերաբերյալ**

1. ***Ընթացիկ իրավիճակը և իրավական ակտի ընդունման անհրաժեշտությունը***

ՀՀ հանրային ծառայությունները կարգավորող հանձնաժողովի 2011 թվականի ապրիլի 13-ի №169-Ն որոշմամբ հաստատված է ռադիոհաճախականությունների օգտագործման թույլտվությունների տրամադրման կարգը, որով սահմանված են նաև ռադիոհաճախականությունների օգտագործման թույլտվությունների տեսակներն՝ ըստ ռադիոհաճախականությունների օգտագործման նշանակության՝ կապի կամ ցանցի շահագործման (ծառայության մատուցման) նպատակի։

ՀՀ տրանսպորտի և կապի նախարարի 2008 թվականի փետրվարի 28-ի №71-Ն հրամանով հաստատված՝ ՀՀ հաճախականությունների բաշխումների աղյուսակի 3-րդ բաժնի 2-րդ կետով սահմանված են հաճախականությունների շերտերի բաշխումների համաձայն նախատեսված ծառայություների գերակայության դասակարգերը (առաջնային և երկրորդական)։

Այս կապակցությամբ, ելնելով ռադիոհաճախականությունների ռեսուրսների արդյունավետ օգտագործման և կառավարման ապահովման, ինչպես նաև այդ համատեստքում գործող կարգավորումների արդյունավետ կիրառման (հստակեցման) նկատառումներից՝ անհրաժեշտություն է առաջացել լրամշակել հանձնաժողովի 2011 թվականի ապրիլի 13-ի №169-Ն որոշումը՝ նախատեսելով առաջնային և երկրորդական հիմունքներով ռադիոհաճախականությունների օգտագործման համապատասխան կարգավորումներ:

1. ***Առաջարկվող կարգավորման բնույթը***

Նախագծով առաջարկվում է սահմանել առաջնային և երկրորդական հիմունքներով ռադիոհաճախականությունների օգտագործման թույլտվություններին, ինչպես նաև երկրորդական հիմունքներով թույլտվություն ունեցող անձի կողմից ռադիոհաճախականությունների օգտագործմանը վերաբերող կարգավորումներ։

1. ***Նախագծի մշակման գործընթացում ներգրավված ինստիտուտները և ան­ձինք***

Նախագիծը մշակել է ՀՀ հանրային ծառայությունները կարգավորող հանձնաժողովը՝ քննարկելով այն ՀՀ բարձր տեխնոլոգիական արդյունաբերության նախարարության հետ:

1. ***Ակնկալվող արդյունքը***

Նախագծի ընդունումը կնպաստի ռադիոհաճախականությունների ռեսուրսների արդյունավետ օգտագործման և կառավարման ապահովմանը։